TEMA: JOU LIEDJIE...

Sjoe, dis darem lekker om so te sing! Dis een van my hoogtepunte van eredienste as ons lekker kan sing. Veral ons lekker kan sing oor die Here.

Het jy al gewonder wat die Here oor jou sing? Wat dink jy sing Hy oor jou?

Of klink dit vir jou bietjie vreemd?

Wel, hoor hier:

Sefanja 3:17:

**NAV: Die Here jou God is by jou, Hy, die krygsman wat red. Hy is vol vreugde oor jou, Hy is stil-tevrede in sy liefde. Hy jubel en juig oor jou**

Wonderlik, né!

Maar, die Afrikaans vertaal dit nie so lekker nie. Luister na ’n paar Engelse vertalings...

NKJV: The LORD your God in your midst, The Mighty One, will save; He will rejoice over you with gladness, He will quiet you with His love, **He will rejoice over you with singing.**"

NRS: The LORD, your God, is in your midst, a warrior who gives victory; he will rejoice over you with gladness, he will renew you in his love; **he will exult over you with loud singing.**

NLT: For the Lord your God has arrived to live among you. He is a mighty savior. He will rejoice over you with great gladness. With his love, he will calm all your fears. **He will exult over you by singing a happy song.**

TEV: The Lord your God is with you; his power gives you victory. The Lord will take delight in you, and in his love he will give you new life. **He will sing and be joyful over you, as joyful as people at a festival.**”

NAB: The LORD, your God, is in your midst, a mighty savior; He will rejoice over you with gladness, and renew you in his love, **He will sing joyfully because of you, as one sings at festivals.**

Wow, is dit nie wonderlik nie,

He will sing joyfully because of you, as one sings at festivals.

Wie van julle was al by ’n musiekfees? Of ’n musiekkonsert? Hoe sing mense daar? Hoe sing jy as jy by ’n konsert is en jou gunsteling liedjie word gesing? Dink net, so sing die Here oor jou! Meer nog – Hy staan op die verhoog en sing – VIR JOU!

Hoekom? Sefanja sê: **Hy is vol vreugde oor jou, Hy is stil-tevrede in sy liefde.**

Hy is VOL VREUGDE OOR JOU!!! God is vol vreugde oor my!!!

Hoe kan dit wees? Ek is dan so sleg en vol sonde; ek doen dan soveel verkeerde dinge; ek leef dan so verkeerd- kan dit wees?!!!

Ja, dit kan, want, want ... HY IS MY PA!!!!!

Hy kyk nie na my volgens wat ek DOEN nie, maar volgens wie EK IS!

Galasiërs 4:7: “7Jy is dus nie meer slaaf nie, maar kind. En as sy kind het God jou sy erfgenaam gemaak!”

As God na my kyk, kyk Hy soos ’n Pa na sy kind vir wie Hy oneindig liefhet! God kyk na my as ’n Pa – stil-tevrde: “Dis MY kind!” En dan borrel sy hart oor in ’n lied!

Hoor hier:

Video: The Father’s Song – Matt Redman (3:54)

<https://www.youtube.com/watch?v=o0nWPUpZKbk>

GEBED

Die aangrypende daarvan dat God my Pa is en na my kyk as sy kind, is dat Hy nie vereistes stel oor hoe ek na Hom toe kom nie..... Ek hoef nie offers te bring nie, ek hoef nie eers perfek te wees nie, ek hoef nie eers my lewe uit te sorteer nie – ek kan kom soos ek is!

En wie is ek? Kom ons ontdek so bietjie.....

***(Almal wat dit reeds gedoen het, sit asb bymekaar en deel met die ander wie jy is en wat jy geleer het. En ook: hoe kan ons almal akkomodeer!)***

**GEESTELIKE PAAIE:**

Kom ons kyk vinnig na elkeen:

1. Relasioneel
2. Intellektueel
3. Aanbidding (‘Worship’)
4. Aktivis
5. Kontemplatief
6. Diens
7. Skepping

Hier is die belangrikste:

* Nie een is beter as die ander nie.
* Nie een is slegter as die ander nie.
* Jy hoef nie almal te doen nie!!!
* Hê begrip vir jouself EN ANDER.
* Skep ruimte vir ander – om hulleself te wees.
* Skep ruimte vir jouself – om te groei (veral jou laaste 2 of 3)